CELEX: 62021TN0189
Language: bg
Date: 2021-04-10 00:00:00
Title: Дело T-189/21: Жалба, подадена на 10 април 2021 г. — Aloe Vera of Europe/Комисия

31.5.2021   
            
            
               BG
            
            
               Официален вестник на Европейския съюз
            
            
               C 206/39
            
         
      Жалба, подадена на 10 април 2021 г. — Aloe Vera of Europe/Комисия
      (Дело T-189/21)
      (2021/C 206/47)
      Език на производството: английски
      
         Страни
      
      
         Жалбоподател: Aloe Vera of Europe BV (Амстердам, Нидерландия) (представител: B. Van Vooren, lawyer)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени Регламент (ЕС) 2021/468 на Комисията и
               
            
                  —
               
               
                  да осъди Комисията да заплати съдебните разноски.
               
            
         Основания и главни доводи
      
      В подкрепа на жалбата си жалбоподателят изтъква само едно основание, а именно, че обжалваният акт нарушава принципа на предпазните мерки, както от материалноправна, така и от процесуалноправна гледна точка.
      
                  1.
               
               
                  Първа част на основанието: Регламент (ЕС) 2021/468 на Комисията (1) нарушава принципа на предпазните мерки. Жалбоподателят твърди, че принципът на предпазните мерки позволява превантивно регулаторно действие само когато научната оценка показва, че потенциалният риск надхвърля равнището, което все още е приемливо за обществото. В случая обжалваният регламент забранява продукта „Aloe vera inner leaf gel“, докато научната оценка докаже липсата на риск от него. Жалбоподателят твърди също, че вместо да се основава на науката, обжалваният регламент е резултат от поредица произволни решения.
               
            
                  2.
               
               
                  Втора част на основанието: Регламент (ЕС) 2021/468 е приет в нарушение на принципа на предпазните мерки. Жалбоподателят упреква Комисията, че не е спазила определената в член 8 от Регламент (ЕО) № 1925/2006 на Европейския парламент и на Съвета (2) рамка и че неправилно се е позовала на писмената процедура по член 3, параграф 5 от Регламент (ЕС) № 182/2011 на Европейския парламент и на Съвета (3), както и че е нарушила принципите на пропорционалност и на недопускане на дискриминация.
               
            
         (1)  Регламент (ЕС)o2021/468 на Комисията от 18o март 2021 година за изменение на приложение III към Регламент (ЕО) № 1925/2006 на Европейския парламент и на Съвета по отношение на ботаническите видове, съдържащи производни на хидроксиантрацена (ОВ L 96, 2021 г., стр. 6).
      
         (2)  Регламент (ЕО) № 1925/2006 на Европейския парламент и на Съвета от 20 декември 2006 година относно влагането на витамини, минерали и някои други вещества в храните (ОВ L 404, 2006 г., стр. 26; Специално издание на български език, 2007 г., глава 13, том 59, стр. 102).
      
         (3)  Регламент (ЕС) № 182/2011 на Европейския парламент и на Съвета от 16 oфевруари 2011 година за установяване на общите правила и принципи относно реда и условията за контрол от страна на държавите членки върху упражняването на изпълнителните правомощия от страна на Комисията (ОВ L 55, 2011 г., стр. 13).